लेखिका एवं निर्माता ट्विंकल खन्ना ने मजाकिया लहजे में कहा कि उन्होंने जिन फिल्मों में मुख्य अभिनेत्री के रूप में काम किया है, उन सभी फिल्मों पर प्रतिबंध लगना चाहिए, ताकि उन्हें कोई नहीं देख सके। ट्विंकल ने शुक्रवार को मुंबई में अपनी किताब 'पायजामाज आर फॉरगिविंग' के लॉन्च के मौके पर मीडिया से बात की। इस मौके पर उनके पति अक्षय कुमार, मां डिंपल कपाड़िया, करण जौहर, रणवीर सिंह, सोनम कपूर, बॉबी देओल, तान्या देओल, आर. बाल्की, गौरी शिंदे, माना शेट्टी और सिकंदर खेर मौजूद थे।